AIŠKINAMASIS RAŠTAS

DĖL SPECIALIOJO PLANO „MOLĖTŲ RAJONO SAVIVALDYBĖS ŠILUMOS ŪKIO SPECIALIOJO PLANO KEITIMAS“ PATVIRTINIMO

1. Parengto tarybos sprendimo projekto tikslai ir uždaviniai.

Tarybos sprendimo projekto tikslas – patvirtinti parengtą specialųjį planą „Molėtų rajono savivaldybės šilumos ūkio specialiojo plano keitimas“. Šio specialiojo plano keitimo parengimas ir patvirtinimas reikalingas dėl teisės aktų, reglamentuojančių šią sritį, visumos, dėl ko savivaldybėms įtvirtinama pareiga kas 7 metus atnaujini šilumos ūkio specialiuosius planus.

1. Siūlomos teisinio reguliavimo nuostatos:

Šiuo tarybos sprendimo projektu naujos teisinio reguliavimo nuostatos nėra siūlomos. Parengtu specialiuoju planu, atsižvelgiant į esamos infrastruktūros išvystymo lygį bei gerą jos būklę, yra tikslinamos šilumos tiekimo zonos ir jose taikomi veiklos reglamentai bei pateikiami CŠT sistemos optimizavimo bei plėtros sprendiniai.

1. Laukiami rezultatai:

Pakeistas Molėtų rajono savivaldybės šilumos ūkio specialusis planas detalizuos Nacionalinėje šilumos ūkio plėtros programoje nustatytus sprendinius, nustatys Molėtų rajono savivaldybės šilumos ūko modernizavimo ir plėtros kryptis, reglamentuos aprūpinimo šiluma būdus ir (arba) naudotinas kuro bei energijos rūšis šilumos gamybai šilumos vartotojų teritorijose.

1. Lėšų poreikis ir jų šaltiniai:

Lėšų šaltiniai: mokesčiai už infrastruktūros plėtrą, savivaldybės biudžeto lėšos, įvairių fondų lėšos.

1. Kiti sprendimui priimti reikalingi pagrindimai, skaičiavimai ar paaiškinimai:

Nėra.